O **Shenyang J-16** (chinés: 歼-16) é un caza multirrol de ataque chinés bimotor desenvolvido a partir do Shenyang J-11 (que á súa vez derivaba do Sukhoi Su-27) e fabricado por Shenyang Aircraft Corporation. Está operado pola Forza Aérea do Exército Popular de Liberación.

Deseño e desenvolvemento
------------------------

Nos anos 90 China mercou cazas de superioridade aérea Sukhoi Su-27 a Rusia, incluídos os producidos baixo licenza como Shenyang J-11A. O J-11A foi desenvolvido posteriormente nas variantes monopraza J-11B e bipraza BS con tecnoloxía indíxena. O J-16 é un avión de ataque derivado do modelo J-11BS.

O J-16 está equipado cun radar AESA e está impulsado por dous motores turboventilador chineses Shenyang WS-10A. O seu peso reducíuse grazas ao uso de materiais compostos. Os J-16 recibiron pintura absorbente de radar para reducir a súa sinatura radar, e mellorar a súa capacidade de Supresión de Defensas Aéreas Inimigas (SEAD) xunto con cápsulas con medidas de soporte electrónico.

A versión de guerra electrónica do caza, chamada J-16D, desenvolveuse nos anos 2010. O avión supostamente realizou o seu primeiro voo en 2015. O J-16D está deseñado para suprimir as defensas aéreas inimigas (SEAD), é capaz de albergar equipo interno de interferencias e transportar varias cápsulas externas de guerra electrónica.

Segundo o investigador Justin Bronk do Royal United Services Institute, o J-16 ten vantaxes sobre as variantes rusas do Flanker pola súa ampla aplicación de materiais compostos, os seus mísiles de maior alcance, sensores avanzados e aviónica. O J-16 representa o paso da industria aeronáutica chinesa de depender de tenoloxía soviética a desenvolver derivados modernos que son superiores aos rusos en moitos aspectos.

Os militares chineses están desenvolvendo capacidades autónomas avanzadas para os seus avións de combate. En marzo de 2021 informouse que unha variante do J-16 co asento traseiro substituído por un algoritmo de intelixencia artificial chamado "vitoria de inteixencia" (chinés: 智胜; pinyin: *Zhì shèng*) estaba sendo probado por Shenyang Aircraft Corporation. Un avión semellante foi visto nunha imaxe de satélite na base experimental preto de Malan, Xinjiang, en xuño de 2021.

Notas
-----

1. 1 2  "China’s new J-16 advanced fighter jet ‘targeting Taiwan’ may soon be combat ready". *South China Morning Post*. 2018-08-04. Archived from the original on 04 de agosto de 2018. Consultado o 2022-03-11.
2. 1 2  Bronk 2020, p 38
3. ↑  Bronk 2020, p 37
4. ↑  "Shenyang (AVIC) J-16 (Red Eagle)". *www.militaryfactory.com* (en inglés). Consultado o 2022-03-12.
5. ↑  "ANALYSIS: Can China break the military aircraft engine bottleneck?". *Flight Global* (en inglés). Consultado o 2022-03-12.
6. ↑  Roblin, Sebastien (2017-11-30). "China's New J-16D Aircraft Might Have a Terrifying New Military Capability". *The National Interest* (en inglés). Consultado o 2022-03-12.
7. ↑  "Possible J-16 EW variant makes its first flight". *IHS Jane's 360*. 2015-12-24. Archived from the original on 24 de decembro de 2015. Consultado o 2022-03-12.
8. ↑  Dubois, Gastón (2021-09-27). "J-16D, China’s SEAD aircraft seen as never before". *Aviacionline.com* (en castelán). Consultado o 2022-03-12.
9. ↑  Roblin, Sebastien. "Why China’s Latest Jets Are Surpassing Russia’s Top Fighters". *Forbes* (en inglés). Consultado o 2022-03-12.
10. ↑  "Military Watch Magazine". *militarywatchmagazine.com*. Consultado o 2022-03-12.
11. ↑  Rogoway, Tyler. "Flanker Fighter Appears Among Unmanned Aircraft At China's Secretive Test Base". *The Drive* (en inglés). Consultado o 2022-03-12.

Bibliografía
------------

* Bronk, Justin (outubro de 2020). Russian and Chinese Combat Air Trends (Informe). Whitehall Report **3–20**. Royal United Services Institute for Defence and Security Studies.